cyanic-selkie/wikianc huggingface dataset:
วิธีหารแบบยุคลิด
ประพจน์แสดงทฤษฎีบท
จำนวนทั้งสี่ที่ปรากฏในทฤษฎีบทนี้มีชื่อดังนี้ a เรียกตัวตั้ง b เรียกตัวหาร  q เรียกผลหาร และ r เรียกเศษ
การคำนวณผลหารและเศษจากตัวตั้งและตัวหารเรียกว่าการหารหรือการหารแบบยุคลิดเพื่อเลี่ยงความกำกวม ทฤษฎีบทนี้มักกล่าวถึงด้วยชื่อขั้นตอนการหาร แม้ว่าจะเป็นทฤษฎีและไม่ใช่ขั้นตอนวิธี เพราะการพิสูจน์ก็ให้ขั้นตอนวิธีหารอย่างง่ายสำหรับคำนวณ q และ r
การหารไม่นิยามถ้า b = 0 ดูหน้าการหารด้วยศูนย์
อ้างอิง
หมวดหมู่ : การหาร
การทำให้เป็นป่า
การทำให้เป็นป่า เป็นการสถาปนาป่า (การปลูกป่า) หรือตั้งต้นในพื้นที่ที่ไม่มีต้นไม้ปกคลุมมาก่อน
หน่วยงานภาครัฐและเอกชนหลายแห่งมีส่วนร่วมโดยตรงในโครงการการทำให้เป็นป่าเพื่อสร้างป่า, เพิ่มการดักจับคาร์บอนและการสะสมคาร์บอน และช่วยในการปรับปรุงความหลากหลายทางชีวภาพจากการกระทำของมนุษย์
กระบวนการ
พลศาสตร์ช่องว่างเป็นรูปแบบของการเจริญเติบโตของพืชที่เกิดขึ้นหลังจากการสร้างช่องว่างของป่า การรบกวนทางธรรมชาติในพื้นที่ส่งผลให้เกิดการเปิดท้องฟ้าของป่า พลศาสตร์ช่องว่างเป็นลักษณะทั่วไปของป่าเขตร้อนและเขตร้อนชื้น รวมถึงมีสาเหตุและผลกระทบที่หลากหลายต่อชีวิตป่าไม้
บางครั้งเครื่องมือพิเศษ เช่น แถบปลูกต้นไม้ ได้รับการนำมาใช้เพื่อทำให้การปลูกต้นไม้ง่ายขึ้นและเร็วขึ้น
ในพื้นที่ดินเสื่อมโทรม
ในบางพื้นที่ ป่าต้องการความช่วยเหลือในการสถาปนาตัวเองใหม่เนื่องจากปัจจัยด้านสิ่งแวดล้อม ตัวอย่างเช่น ในเขตที่แห้งแล้ง เมื่อป่าปกคลุมถูกทำลาย แผ่นดินอาจแห้งแล้งและไม่เอื้ออำนวยต่อการเติบโตของต้นไม้ใหม่ ปัจจัยอื่น ๆ รวมถึงการปล่อยให้สัตว์กินหญ้ามากเกินไปโดยปศุสัตว์ โดยเฉพาะอย่างยิ่งสัตว์ เช่น แพะ, วัว และการเก็บเกี่ยวมากเกินไปของทรัพยากรป่าไม้ เหล่านี้รวมกันอาจนำไปสู่การแปรสภาพเป็นทะเลทราย และการสูญเสียดินชั้นบน; หากไม่มีดิน ป่าจะไม่สามารถเติบโตได้จนกว่ากระบวนการสร้างดินที่สมบูรณ์จะเสร็จสิ้น-หากการกร่อนยอมต่อสิ่งนี้ ในพื้นที่เขตร้อนบางแห่ง การกำจัดพื้นที่ป่าอาจส่งผลให้เกิดชั้นแข็งหรือชั้นดานซิลิกา ซึ่งจะปิดผนึกดินชะงัดต่อการแทรกซึมของน้ำ โดยในหลายพื้นที่ การฟื้นฟูสภาพป่าไม่สามารถทำได้เพราะคนใช้ที่ดิน ส่วนในพื้นที่อื่น การทำลายกลไกของชั้นดานซิลิกาหรือชั้นแข็งเป็นสิ่งที่จำเป็น, ความดูแล และการรดน้ำอย่างต่อเนื่องอาจสำคัญ รวมถึงการป้องกันพิเศษ เช่น การล้อมรั้ว อาจมีความจำเป็น
ภัชธร ธนวัฒน์
ภัชธร ธนวัฒน์ (ชื่อเดิม : ภัสสร คงมีสุข, ธนิดา คงมีสุข , ธนิดา ธนวัฒน์) ชื่อเล่น พลอย เกิดเมื่อวันที่ 23 มกราคม พ.ศ. 2539 มีพี่น้อง 2 คน เข้าวงการด้วยการ ประกวดสไมล์คิคส์ แล้วถ่ายโฆษณา ถ่ายละครมาเรื่อย ๆ ปัจจุบันเป็นนักแสดงในสังกัด จีเอ็มเอ็มทีวี
หม่อมหลวงสุรีย์วัล สุริยง
หม่อมหลวงสุรีกร สุริยง เป็นที่รู้จักในนามเดิม หม่อมหลวงสุรีย์วัล สุริยง (12 กันยายน พ.ศ. 2506 – 25 กันยายน พ.ศ. 2565) ชื่อเล่น ปุ้ม เป็นอดีตที่ปรึกษาเลขาธิการสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) เป็นพิธีกร และอดีตนักแสดงหญิงชาวไทย ในฐานะนักแสดงเธอได้รับฉายา ราชินีหนังบู๊ ได้รับรางวัลพระราชทานพระสุรัสวดี ตุ๊กตาเงินดาวรุ่งหญิง จากภาพยนตร์เรื่อง เพชรตัดหยก (2525)
ชีวิตช่วงต้น
หม่อมหลวงสุรีย์วัลเป็นบุตรคนที่ห้าจากทั้งหมดเจ็ดคน ของหม่อมราชวงศ์ธิติสาร สุริยง กับอัมพร ประทีปะเสน ซึ่งเป็นนักร้อง ทั้งนี้หม่อมราชวงศ์ธิติสารเป็นโอรสในหม่อมเจ้าอติวงศ์วิวัสวัติ สุริยง กับสุลาลีวัลย์ สุวรรณทัต เป็นนางละครและนักแสดง หม่อมหลวงสุรีย์วัลเป็นพระปนัดดาในพระเจ้าบรมวงศ์เธอ กรมหมื่นไชยาศรีสุริโยภาส เป็นเหลนของเจอ บุรานนท์ นักร้องและครูเพลงประจำสำนักของเจ้าคุณพระประยุรวงศ์ และเป็นหลานลุงของทนงศักดิ์ ภักดีเทวา ซึ่งเป็นนักร้องที่มีชื่อเสียงเช่นกัน
หม่อมหลวงสุรีย์วัลสำเร็จการศึกษาในระดับมัธยมศึกษาจากโรงเรียนผะดุงศิษย์พิทยา ระดับปริญญาตรี สาขาวิชาการเงินและการธนาคาร คณะบริหารธุรกิจ มหาวิทยาลัยรามคำแหง จากนั้นเดินทางไปศึกษาต่อในต่างประเทศ โดยจบการศึกษาระดับปริญญาโทด้านสื่อสารมวลชนจาก New York Institute of Technology โดยในช่วงที่ศึกษาอยู่ในนิวยอร์ก สหรัฐ เธอได้คบหากับชนันธร บุญราย (นามเดิม ชนินทร์ บุญราย) ตั้งแต่ พ.ศ. 2542 และสมรสในวันที่ 23 พฤษภาคม พ.ศ. 2545 ที่แมนแฮตตัน นิวยอร์ก สหรัฐ
ล้มป่วยและเสียชีวิต
หม่อมหลวงสุรีย์วัลเข้ารักษาตัวที่โรงพยาบาลภูมิพลอดุลยเดช ตั้งแต่วันที่ 11 มกราคม พ.ศ. 2564 เนื่องจากไม่มีแรงเพราะเส้นเลือดในสมองแตก จึงเข้ารับการผ่าตัดสมองโดยด่วน แต่หลังจากนั้นก็พบว่าเป็นผลจากการป่วยเป็นมะเร็งรังไข่ ส่งผลทำให้สมองเสียหายมากถึง 3 ใน 4 ส่วน แพทย์ให้ความเห็นว่า ร่างกายและสมองไม่สามารถกลับมาฟื้นตัวกลับมาสู่สภาพเดิมได้อีก จึงรักษาแบบประคองอาการ งดเยี่ยม และอยู่ในโรงพยาบาลมาตลอด หลังการผ่าตัดหม่อมหลวงสุรีย์วัลพูดไม่ได้ ต้องสื่อสารด้วยการกระพริบตาหรือขยับปาก
การทำงาน
เข้าสู่วงการภาพยนตร์ครั้งแรก เมื่อ พ.ศ. 2524 จากบทบู๊เรื่อง เพชรตัดหยก คู่กับสรพงศ์ ชาตรี ร่วมด้วยฉี เส้าเฉียน และนันทิดา แก้วบัวสาย กำกับการแสดงโดยคมน์ อรรฆเดช และสามารถคว้ารางวัลตุ๊กตาเงินดาวรุ่งฝ่ายหญิงมาครองเป็นที่รู้จักทั่วไป จึงแสดงแนวนี้เรื่อยมา จนได้ฉายา ราชินีหนังบู๊ หม่อมราชวงศ์ธิติสาร บิดา กล่าวว่า หม่อมหลวงสุรีย์วัลฝึกซ้อมการแสดงบทบู๊ผาดโผนอยู่เสมอ รวมทั้งแสดงโดยไม่ใช้นักแสดงแทน "...อย่างเล่นเรื่องหนึ่งกับสรพงศ์ ชาตรี ปีนบนหลังคารถไฟ แล้วรถไฟกำลังวิ่งด้วย เขากล้าเล่นได้ยังไง ไม่มีสแตนอินด้วย แล้วฟิล์มนี้ต้องส่งไปญี่ปุ่น ญี่ปุ่นต้องซูมภาพเข้าไป ถามมาว่าสแตนอินหรือเปล่า ญี่ปุ่นไม่เชื่อว่าเล่นเอง แต่เขาเล่นเอง เขาเป็นคนกล้ามากจริง ๆ..." ขณะที่หม่อมหลวงชัชฎาภา สุริยง พี่สาว กล่าวว่า "...ปุ้ม เป็นคนที่แข็งแรงที่สุด มีวินัยในการดูแลสุขภาพร่างกาย การออกกำลังกายและเรื่องโภชนาการ เธอจะเข้มงวดมาก..."
หม่อมหลวงสุรีย์วัลมีผลงานแสดงบทบู๊ตามมาอีกหลายเรื่อง โดยมีครูฝึกคิวฉากต่อสู้ คือ พันนา ฤทธิไกร ซึ่งต่อมาเป็นผู้กำกับหนังสายตามโรงชานเมืองและต่างจังหวัด ที่ยังคงร่วมงานด้วยในระยะหลัง ทั้งนี้ นักแสดงชายที่แสดงคู่กับหม่อมหลวงสุรีย์วัลมากที่สุดคือ สรพงศ์ ชาตรี และทูน หิรัญทรัพย์
หลังจบปริญญาตรีหม่อมหลวงสุรีย์วัลได้เข้าทำงานที่ฝ่ายประชาสัมพันธ์ช่อง 3 2 ปี ก่อนย้ายไปทำรายการสีสันบันเทิง โดยเป็นทั้งผู้ก่อตั้ง โปรดิวเซอร์ และพิธีกรคนแรกของรายการ จากนั้นลาออกจากช่องสามเพื่อเดินทางไปศึกษาต่อที่สหรัฐฯ
หลังจากกลับมาจากสหรัฐฯในปี พ.ศ. 2548 หม่อมหลวงสุรีย์วัลได้เป็นผู้บริหารฝ่ายข่าวบันเทิง โปรดิวเซอร์รายการผู้หญิงถึงผู้หญิงสวย โปรดิวเซอร์และผู้ประกาศข่าวกีฬา (รายการทันโลกกีฬา) ช่วง Have A Nice Day คู่กับชนันธรทางช่อง 3 และเคยดำรงตำแหน่งที่ปรึกษาเลขาธิการสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.)
อัม รง
อัม รง (Am Rong) เกิดเมื่อ พ.ศ. 2472) เป็นทหารและนักถ่ายทำภาพยนตร์ในกัมพูชา ซึ่งเป็นโฆษกของกองทัพฝ่ายสาธารณรัฐเขมรในสงครามกลางเมืองกัมพูชา เกิดในครอบครัวชาวนาในพระตะบอง และจบการศึกษาจากโรงเรียนหลวงทางด้านการบริหาร เข้าร่วมในกองทัพกัมพูชาเมื่อ พ.ศ. 2476 และเป็นทหารร่มชูชีพใน พ.ศ. 2499 นอกจากนั้น เขาได้ศึกษาทางด้านภาพยนตร์ในฝรั่งเศส และเป็นนักถ่ายภาพยนตร์ในสมัยระบอบสังคม อัม รงถูกสังหารโดยเขมรแดงในเหตุการณ์พนมเปญแตกเมื่อ พ.ศ. 2518 ผลงานของเขาส่วนใหญ่เป็นภาพยนตร์สั้น เช่น The Independence of Cambodia
อุทุมพร ศิลาพันธ์
อุทุมพร ศิลาพันธ์ เกิดเมื่อวันที่ 1 พฤศจิกายน พ.ศ. 2500 เป็นนักแสดงชาวไทย เริ่มผลงานแสดงละครโทรทัศน์เรื่องแรกคือ แก้วนพเก้า (ของดาราฟิล์ม) ราวปี 2519 หลังจากรับบทนางเอกหลายปี จึงในผันมารับบทนางร้ายและนางรองบางเรื่อง ผลงานละครที่สร้างชื่อเช่น ทิวาหวาม ทางช่อง 5 ในปี 2521-ผลงานภาพยนตร์เรื่องแรกคือ ผึ้งแตกรัง (2525)-ผลงานภาพยนตร์อื่น ๆ เช่น นักสืบฮาร์ต (2525), เลดี้ฝรั่งดอง (2527), รักของปรัศนีย์ (2527) ฯลฯ ปัจจุบันยังคงรับงานแสดงละครอย่างต่อเนื่องโดยรับบทแม่เป็นส่วนใหญ่
อุทุมพรเคยสมรสกับเทียรี่ เมฆวัฒนา นักร้องเพื่อชีวิตแห่งวงคาราบาว ที่อยู่กินกันมานานกว่า 17 ปี จนมีลูกด้วยกันทั้งสิ้น 2 คน คือ เจน เมขลา (ลูกสาว) และเมฆ เมฆวัฒนา (ลูกชาย) แต่ต่อมาได้แยกทางกัน จนกระทั่งในปี พ.ศ. 2553 อุทุมพรได้สมรสใหม่กับสิริอร อร่ามวิทย์ ซึ่งเป็นทอมที่ประเทศนิวซีแลนด์
เขาปารวตี
เขาปารวตี (Parvati Hill) เป็นเขาในปูเณ ประเทศอินเดีย มีความสูงที่ยอด 2100 ft จากระดบัน้ำทะเล บนยอดเขาเป็นที่ตั้งของมนเทียรปูชาพระแม่ปารวตี สร้างขึ้นตั้งแต่สมัยจักรวรรดิของเปศว เขาปารวตีสูงที่สุดในปูเณเป็นอันดับสองรองจากเขาเวตัล
บุรญุลอะร็อบ
บุรญุลอะร็อบ (برج العرب; Burj al-Arab) เป็นโรงแรมที่หรูหราในนครรัฐดูไบ ประเทศสหรัฐอาหรับเอมิเรตส์ มีความสูง 321 เมตร หรือ 1,050 ฟุต และเป็นโรงแรมที่สูงที่สุดอันดับที่ 4 ของโลก และมีความสูงเป็นอันดับที่ 57 ของโลก ตึกบุรญุลอะร็อบ ตั้งอยู่บนเกาะเทียมที่ถูกถมขึ้นห่างจากชายฝั่งจูไมราบีช 280 เมตร และเชื่อมต่อด้วยสะพานที่มีลักษณะโค้ง ตึกบุรญุลอะร็อบ มีลักษณะโครงสร้างการออกแบบเพื่อเป็นสัญลักษณ์ของเมืองดูไบและตัวอาคารเลียนแบบมาจากใบของเรือใบ
การก่อสร้าง
การก่อสร้างของตึกบุรญุลอะร็อบเริ่มต้นก่อสร้างใน พ.ศ. 2537 (ค.ศ. 1994) แล้วเสร็จและเริ่มเปิดใช้งานครั้งแรกเมื่อวันที่ 1 ธันวาคม พ.ศ. 2542 ได้รับการออกแบบให้เหมือนกับใบเรือของเรือใบแบบชาวอาหรับซึ่งตัวตึกมีเสา 2 เสาแยกออกมาเป็นรูปตัววีในขณะที่ช่องว่างระหว่างตัววีส่วนหนึ่งก็ปิดให้เป็นห้องใหญ่ และแบ่งออกเป็นชั้น โดยทางสถาปนิกได้กล่าวว่า “สิ่งก่อสร้างนี้จะเป็นสัญลักษณ์ของดูไบซึ่งก็เหมือนกับโรงอุปรากรซิดนีย์ที่เป็นสัญลักษณ์ของนครซิดนีย์ หรือหอไอเฟลที่เป็นสัญลักษณ์ของนครปารีสและมันก็ต้องการที่จะกลายเป็นสัญลักษณ์ของประเทศเช่นกัน”
ห้องพัก
ห้องในโรงแรมในบุรญุลอะร็อบมีลักษณะเป็นห้องสวีทคู่ 202 ห้อง โดยห้องที่เล็กสุดมีขนาด 169 ตร.ม. (1,819 ตร.ฟุต) และห้องใหญ่สุดมีขนาด 780 ตร.ม. (8,396 ตร.ฟุต) และได้ชื่อว่าเป็นหนึ่งในโรงแรมที่แพงที่สุดในโลก โดยราคาค่าที่พักอยู่เริ่มต้นที่ 1,000-15,000 ดอลลาร์สหรัฐต่อคืน และห้องที่แพงสุดจะอยู่ที่ราคา 28,000 ดอลลาร์สหรัฐต่อคืน
รัฐปีนัง
ประชากร
รัฐปีนังเป็นเขตการปกครองเพียงแห่งเดียวของมาเลเซียที่มีประชากรส่วนใหญ่เป็นชาวจีน โดยมีอัตราส่วนของประชากรเชื้อสายจีนประมาณร้อยละ 41.72 มากกว่าประชากรเชื้อสายมลายูซึ่งมีอัตราส่วนประมาณร้อยละ 41.33
สาริศา ใหม่ละออ
สาริศา ใหม่ละออ (ชื่อเดิม: สุนทรี ใหม่ละออ) เกิดวันที่ 17 ตุลาคม พ.ศ. 2524 เป็นนักแสดงชาวไทย เธอได้แสดงละครเรื่องแรกกับทางช่อง 3 คือ เขยลิเก มีผลงานกับทางช่อง3 ต่อมา ได้แสดงละครกับทางช่อง ITV และ ช่อง7 แสดงหนังต่างประเทศ จบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง
ประวัติ
สาริศา ใหม่ละออ หรือชื่อเดิม สุนทรี ใหม่ละออ เกิดวันที่ 17 ตุลาคม พ.ศ. 2524 ที่กรุงเทพฯ แต่ภูมิลำเนาครอบครัวอยู่ที่นครศรีธรรมราช เป็นพี่สาวคนเดียวของน้องชาย 1 คน จบการศึกษาระดับประถมศึกษา โรงเรียนพระหฤทัยคอนแวนต์ มัธยมศึกษา โรงเรียนวัฒนาวิทยาลัย และจบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง
เข้าสู่วงการด้วยการถูก วรายุธ มิลินทจินดา ชักนำเข้าวงการ และได้มีโอกาสแสดงละครเรื่องแรก เขยลิเก ตามด้วยภาพยนตร์ บางระจัน ต่อมาเข้าสังกัดช่อง 7 มีผลงาน ทะเล จำปี ดนตรี ทราย, บ้านร้อยดอกไม้, โจรปล้นใจ, หมอลำซัมเมอร์, นิลมณี, เกมตัณหา เป็นต้น ยังได้มีโอกาสเล่นมิวสิควิดีโอเพลงให้โอกาสกับลูกบ้างของ ซูซู กับเพลงแอบรักเขาของ ฝน ธนสุนทร ทั้งยังเป็นพิธีกรรายการแซดทีวี ช่อง 5
คลองบางบัว
คลองบางบัว เป็นคลองที่เชื่อมระหว่างคลองลาดพร้าวกับคลองถนน โดยคลองสายนี้มีจุดเริ่มต้นจากการไหลต่อเนื่องมาจากปลายคลองลาดพร้าว ซึ่งอยู่ระหว่างสะพานเสนานิคม 1 กับสะพานถนนประเสริฐมนูกิจ จากนั้นไหลผ่านกรมทหารราบที่ 11 รักษาพระองค์ ถนนพหลโยธิน และไปสิ้นสุดที่จุดตัดคลองบางเขน โดยมีคลองที่ไหลต่อเนื่องขึ้นไปคือคลองถนน คลองบางบัวมีความกว้างประมาณ 10–17 เมตร มีความยาวทั้งหมดประมาณ 9 กิโลเมตร อยู่ในพื้นที่เขตดอนเมือง เขตบางเขน และเขตหลักสี่ ชุมชนที่ตั้งอยู่ริมคลองบางบัว ในเขตบางเขน ได้แก่ ชุมชนบางบัวเชิงสะพานไม้ 1 ชุมชนสามัคคีร่วมใจ ชุมชนบางบัว ชุมชนรุ่นใหม่พัฒนา ชุมชนร้อยกรอง ชุมชนร่วมใจพัฒนาใต้ ชุมชนร่วมใจพัฒนาเหนือ ในเขตหลักสี่ ได้แก่ ชุมชนชายคลองบางบัว และชุมชนก้าวหน้า
ประวัติ
คลองบางบัวเป็นคลองที่ขุดในสมัยพระบาทสมเด็จพระจุลจอมเกล้าเจ้าอยู่หัว พร้อม ๆ กับหลายคลอง อาทิ คลองสอง คลองถนน คลองบางเขน และคลองลาดพร้าว เป็นต้น
ก่อน พ.ศ. 2539 คลองบางบัวเคยเป็นเส้นทางสัญจรทางน้ำเชื่อมระหว่างสะพานใหม่กับย่านพระโขนง แต่เนื่องจากคลองบางบัวถูกรุกล้ำตลอดทั้งสองริมคลอง สภาพน้ำในคลองเน่าเสีย การสัญจรทางน้ำทำให้เกิดตลิ่งเซาะ ชาวชุมชนจึงทำเรื่องต่อกระทรวงทรัพยากรและสิ่งแวดล้อมขัดขวางเพื่อไม่ให้เรือวิ่งในคลองบางบัว จึงเป็นเหตุให้ตั้งแต่ พ.ศ. 2539 ไม่มีเรือวิ่งในคลองบางบัว
ต่อมาเมื่อ พ.ศ. 2543 กรุงเทพมหานครมีนโยบายจะสร้างถนนเลียบคลองบางบัว และรื้อย้ายชุมชนให้ไปอยู่แฟลตฝักข้าวโพด
วัดทุ่งรี (จังหวัดนครปฐม)
วัดทุ่งรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทัพหลวง อำเภอเมืองนครปฐม จังหวัดนครปฐม
วัดทุ่งรีตั้งเมื่อ พ.ศ. 2434 ไม่ปรากฏหลักฐานแน่ชัดว่าผู้ใดเป็นผู้สร้างวัด ได้รับพระราชทานวิสุงคามสีมาเมื่อ พ.ศ. 2515
อาคารเสนาสนะที่สำคัญภายในวัด ได้แก่ อุโบสถสร้างเมื่อศักราชใดไม่แน่ชัด แต่สร้างเป็นศิลปะสมัยอยุธยา และได้รับการบูรณะซ่อมแซมมาหลายครั้ง เพื่อให้คงความสวยงามของอุโบสถไว้ วิหารที่ประดิษฐานรูปปั้นของอดีตเจ้าอาวาสวัดทุ่งรี ภายในประกอบด้วย หลวงพ่อเหรียญ (พระครูสังฆรักษ์เจริญ ปุญญสิริ) เจ้าพ่อขุนด่าน และสมเด็จพระพุฒาจารย์ ที่ชาวบ้านละแวกนี้ได้กราบไหว้ เคารพนับถือกันทั่วไป และหอระฆัง เป็นต้น
การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556
'''การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2556''' เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายเกษม นิมมลรัตน์ ที่ได้ลาออกโดยให้เหตุผลเรื่องปัญหาสุขภาพ การเลือกตั้งจะจัดขึ้นในวันที่ 21 เมษายน พ.ศ. 2556
ที่มา
ในเดือนมีนาคม พ.ศ. 2556 นายเกษม นิมมลรัตน์ สมาชิกสภาผู้แทนราษฎร สังกัดพรรคเพื่อไทย ขอลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
ทวีศักดิ์ ภูพา (1)
ทวีศักดิ์ ภูพา อดีตครูโรงเรียนเชียงใหม่คริสเตียน อำเภอเมืองเชียงใหม่ จังหวัดเชียงใหม่
เยาวภา วงศ์สวัสดิ์ (2)
เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ 1 สมัย และอดีตสมาชิกสภาผู้แทนราษฎรแบบบัญชีรายชื่อ กรรมการบริหารพรรคไทยรักไทย (บ้านเลขที่ 111) น้องสาวของพันตำรวจโททักษิณ ชินวัตร ภริยาของนายสมชาย วงศ์สวัสดิ์ อดีตนายกรัฐมนตรี
กิ่งกาญจน์ ณ เชียงใหม่ (3)
กิ่งกาญจน์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย อดีตกรรมการบริหารพรรคความหวังใหม่ ภริยาของธวัชวงศ์ ณ เชียงใหม่ อดีตรัฐมนตรีช่วยว่าการกระทรวงการคลัง, กระทรวงการต่างประเทศ, กระทรวงสาธารณสุข
ทวีป ยอดเศรณี (4)
ทวีป ยอดเศรณี หัวหน้าพรรคพลังสหกรณ์ อดีตผู้ตรวจราชการกรมส่งเสริมสหกรณ์ กระทรวงเกษตรและสหกรณ์
ผลการเลือกตั้ง
เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน
การร้องเรียนทุจริตการเลือกตั้ง
พรรคประชาธิปัตย์ โดยนายธนิตพล ไชยนันท์ ผู้อำนวยการการเลือกตั้งซ่อมฯ ได้ยื่นเรื่องร้องเรียนต่อคณะกรรมการการเลือกตั้งประจำจังหวัดเชียงใหม่ กรณีนายอำเภอสันกำแพง แม่ออน และดอยสะเก็ด วางตัวไม่เป็นกลาง โดยมีการสั่งการให้กำนันผู้ใหญ่บ้านรวบรวมรายชื่อประชาชนเพื่อขอให้สิทธิเลือกตั้งล่วงหน้า เป็นผลให้มีจำนวนผู้ลงทะเบียนเลือกตั้งล่วงหน้ามากกว่าปกติถึง 10 เท่า
อาร์เอ็ม (แร็ปเปอร์)
คิม นัม-จุน (김남준; เกิด 12 กันยายน ค.ศ. 1994) หรือที่รู้จักในชื่อ อาร์เอ็ม (ก่อนหน้าชื่อ แร็ปมอนสเตอร์) เป็นแร็ปเปอร์ นักแต่งเพลง และโปรดิวเซอร์เพลงชาวเกาหลีใต้ เขาเป็นแร็ปเปอร์หลักและหัวหน้าวงบีทีเอส ภายใต้สังกัดบิกฮิตเอนเตอร์เทนเมนต์
ในปี ค.ศ. 2015 เขาได้เปิดตัวมิกซ์เทปชุดแรกในชื่อ อาร์เอ็ม เขายังได้ร่วมงานกับศิลปินอื่นหลายซิงเกิล เช่น วาเล, วาร์เรนจี, แกโค, คริซซ์ กาลีโก, เอ็มเอฟบีทีวาย และไพร์เมอรี อีกด้วย ในฐานะที่เป็นนักแต่งเพลงและโปรดิวเซอร์หลักคนหนึ่งของวงบีทีเอส เขามีเพลงมากกว่า 100 เพลงที่ได้รับการรับรองจากสมาคมลิขสิทธิ์เพลงเกาหลี
ประวัติ
อาร์เอ็มเกิดเมื่อ 12 กันยายน ค.ศ.1994 ที่เขตอิลซาน เกาหลีใต้ ก่อนจะเปิดตัวกับวงบีทีเอสนั้น อาร์เอ็มเคยเป็นแร็ปเปอร์ใต้ดินภายใต้ชื่อ "รันช์แรนดา" (Runch Randa) และเคยร่วมงานกับซิโค สมาชิกวง บล็อกบี ในขณะที่ทั้งคู่ยังเป็นแร็ปเปอร์ใต้ดิน
เขามีไอคิวสูงถึง 148 และติดท็อป 1.3% ของประเทศในการสอบเข้ามหาวิทยาลัยในวิชาภาษาเกาหลี คณิตศาสตร์ ภาษาต่างประเทศ และสังคมศึกษา อาร์เอ็มสามารถพูดภาษาอังกฤษได้อย่างคล่องแคล่ว เขาฝึกฝนทักษะภาษากับแม่ตั้งแต่ยังเด็ก ผ่านการดูละครซิตคอมเรื่อง เฟรนส์ และกล่าวว่าตัวเขานั้นนับถือลัทธิอเทวนิยม
มิกซ์เทป
รายชื่อเพลงและรายละเอียด
โตชิบา
โตชิบา คอร์ปอเรชัน (株式会社東芝 (Kabushikigaisha Tōshiba)) หรือเรียกสั้น ๆ ว่า โตชิบา เป็นกลุ่มบริษัทข้ามชาติจากประเทศญี่ปุ่น มีสำนักงานใหญ่ตั้งอยู่ในกรุงโตเกียว มีผลิตภัณฑ์และบริการมากมายหลากหลายกลุ่ม ซึ่งรวมไปถึงเทคโนโลยีสารสนเทศและอุปกรณ์และระบบโทรคมนาคม เครื่องใช้ไฟฟ้าและชิ้นส่วน, ระบบไฟฟ้าและพลังงาน, โครงสร้างพื้นฐานทางสังคมและอุตสาหกรรม, เครื่องใช้ไฟฟ้าในครัวเรือน, อุปกรณ์ภายในบ้าน เครื่องมือทางการแพทย์, อุปกรณ์สำนักงาน, ระบบส่องสว่าง และระบบขนส่ง
โตชิบา คอร์ปอเรชัน จดทะเบียนขึ้นในปี ค.ศ. 1938 ในชื่อ บริษัท โตเกียว ชิบาอูระ อิเล็กทริกส์ มหาชน จำกัด ซึ่งเป็นการผนวกระหว่างสองบริษัทคือ ชิบาอูระ เซซากูโช (ก่อตั้ง 1875) กับ โตเกียว เด็งกิ (ก่อตั้ง 1890) ซึ่งต่อมาในปี 1978 บริษัทก็ได้เปลี่ยนชื่อเป็น โตชิบา คอร์ปอเรชัน
โตชิบา คอร์ปอเรชัน แบ่งสายงานธุรกิจออกเป็น 4 สายงานด้วยกัน คือ สายงานผลิตภัณฑ์ดิจิทัล, สายงานเครื่องใช้ไฟฟ้า, สายงานเครื่องใช้ภายในบ้าน และ สายงานโครงสร้างพื้นฐานทางสังคม ทั้งนี้ ในปี 2010 โตชิบาได้รับการจัดอันดับเป็น บริษัทผู้จัดจำหน่ายคอมพิวเตอร์ส่วนบุคคลที่ใหญ่เป็นอันดับ 5 ของโลกเรียงตามรายได้ (รองจากเฮชพี, เดลล์, เอเซอร์ และ เลอโนโว) และในปีเดียวกัน ก็ได้รับการจัดอันดับให้เป็นบริษัทผู้ผลิตอุปกรณ์กึ่งตัวนำที่ใหญ่เป็นอันดับสี่ของโลกเรียงตามรายได้ (รองจาก อินเทล, ซัมซุง และ เท็กซัส อินทรูเมนต์)
สถาบันส่งเสริมการสอนวิทยาศาสตร์และเทคโนโลยี
สถาบันส่งเสริมการสอนวิทยาศาสตร์และเทคโนโลยี หรือ สสวท. (Institute for the Promotion of Teaching Science and Technology ย่อว่า IPST) เป็นองค์การมหาชน ในกำกับของกระทรวงศึกษาธิการ มีหน้าที่หลักในการพัฒนาขีดความสามารถในด้านการศึกษาวิชาวิทยาศาสตร์ คณิตศาสตร์ และคอมพิวเตอร์ของครู และเยาวชนไทย
ประวัติ
สถาบันส่งเสริมการสอนวิทยาศาสตร์และเทคโนโลยี (สสวท.) จัดตั้งขึ้นเมื่อวันที่ 18 มกราคม พ.ศ. 2515 โดยประกาศคณะปฏิวัติ ฉบับที่ ๔๒ ลงวันที่ 16 มกราคม พ.ศ. 2515 ภายใต้ความร่วมมือและการสนับสนุนทั้งด้านงบประมาณและผู้เชี่ยวชาญจากโครงการพัฒนาแห่งสหประชาชาติ (UNDP) ปัจจุบันเป็นหน่วยงานในกำกับกระทรวงศึกษาธิการ ตามพระราชบัญญัติสถาบันส่งเสริมการสอนวิทยาศาสตร์และเทคโนโลยี พ.ศ. 2541 แก้ไขเพิ่มเติม (ฉบับที่ 2 ) พ.ศ. 2548
ด้านส่งเสริม ค้นคว้าวิจัยหลักสูตร วิธีสอน
จัดทำมาตรฐานการเรียนรู้ และคู่มือการจัดการเรียนรู้ กลุ่มสาระการเรียนรู้วิทยาศาสตร์ คณิตศาสตร์และเทคโนโลยีที่สอดคล้องตามหลักสูตรการศึกษาขั้นพื้นฐาน พ.ศ. 2544
ด้านการส่งเสริม พัฒนาและฝึกอบรมครู นักเรียนและบุคลากรทางการศึกษา
จัดอบรมครูโรงเรียนทั่วปรเทศโดยมีรูปแบบการอบรม 3 รูปแบบ คือ อบรมแบบ face to face อบรมโดยส่งสื่อเอกสาร อบรมครูทางไกลผ่านดาวเทียม ร่วมกับมูลนิธิการศึกษาทางไกลผ่านดาวเทียม และสถานีวิทยุโทรทัศน์เพื่อการศึกษา (ETV) ของกระทรวงศึกษาธิการ และอบรมผ่านอินเทอร์เน็ต นอกจากนี้ยังส่งเสริมให้มีการจัดประชุมวิชาการร่วมกับหน่วยงานการศึกษาต่าง ๆ
ด้านการค้นคว้า ปรับปรุงเอกสาร สื่อและอุปกรณ์การศึกษา
จัดทำหนังสือเรียน คู่มือครู เอกสารอบรมครู ชุดการสอน เอกสารเสริมความรู้วิชาวิทยาศาสตร์ คณิตศาสตร์ และเทคโนโลยี ซีดีรอม หนังสืออิเล็กทรอนิกส์ และบทเรียนคอมพิวเตอร์ช่วยสอน โปสเตอร์ เกมและภาพประกอบการเรียนการสอน แผ่นภาพโปร่งใส วีดิทัศน์ และต้นแบบอุปกรณ์การทดลองทางวิทยาศาสตร์
ด้านการประเมินมาตรฐาน
งานพัฒนาคู่มือการจัดการเรียนการสอนวิชาวิทยาศาสตร์และคณิตศาสตร์ พัฒนาเครื่องมือทดสอบสัมฤทธิ์ผล สมรรถภาพ เจตคติและจิตวิทยาศาสตร์ Metacognition รวมทั้งการทดสอบมาตรฐานด้วยแบบทดสอบและด้วยวิธีการทดสอบแบบออนไลน์
การสร้างเครือข่ายความร่วมมือเพื่อพัฒนาการศึกษา
ร่วมมือกับสถาบันอุดมศึกษาพัฒนาโรงเรียนแกนนำของ สสวท. ด้านวิทยาศาสตร์ คณิตศาสตร์และเทคโนโลยี ด้านการวิจัยและพัฒนาการเรียนการสอนรวมทั้งนำผลงานดีเด่นมาเผยแพร่เพื่อการส่งเสริมและพัฒนาครูทั่วภูมิภาค ร่วมมือกับกองบัญชาการตำรวจตระเวนชายแดนเพื่อพัฒนาโรงเรียน ตชด. และโรงเรียนในท้องถิ่นทุรกันดาร  ให้สามารถจัดทำหลักสูตรการเรียนการสอนที่สอดคล้องกับความต้องการของท้องถิ่น  สร้างเครือข่ายความร่วมมือกับต่างประเทศเพื่อพัฒนาบุคลากรของ สสวท. และบุคลากรทางการศึกษาในด้านวิทยาศาสตร์ คณิตศาสตร์และเทคโนโลยี ร่วมมือกับโรงเรียนใน 175 เขตพื้นที่การศึกษาจัดทำแหล่งเรียนรู้เพื่อการเรียนการสอน ร่วมมือกับโรงเรียนเตรียมทหารจัดสร้างแหล่งเรียนรู้ เช่น สวนพฤกษศาสตร์ ธรณีวิทยา
การวิจัยด้านการศึกษา
จัดทำโครงการวิจัยร่วมกับนานาชาติ ได้แก่โครงการ TIMSS 2007 โครงการ PISA โครงการ SITES 2007
การส่งเสริมและเผยแพร่ความรู้สำหรับประชาชน
จัดทำข่าว บทความผลงานของ สสวท. บทความเยาวชน เผยแพร่ความรู้สู่สาธารณชน  รายการเพื่อส่งเสริมวัฒนธรรมทางวิทยาศาสตร์ สถานีโทรทัศน์แห่งประเทศไทยช่อง 11 นิตยสาร สสวท. นิทรรศการผลงานของ สสวท. เพื่อให้บริการทางวิชาการแก่สังคม เทศกาลภาพยนตร์วิทยาศาสตร์เพื่อการเรียนรู้  เผยแพร่ความรู้ด้านวิทยาศาสตร์ คณิตศาสตร์ และเทคโนโลยีทางสถานีวิทยุและโทรทัศน์ทั่วประเทศ
ลูมินัส
ลูมินัส เป็นกลุ่มไอดอลของประเทศเกาหลีใต้ที่เซ็นสัญญากับเอสอีกรุปเอนเตอร์เทนเมนต์ (เดิมชื่อ บารันซน ดับบลิวไอพี) ประกอบด้วยสมาชิก ย็องบิน, ซูอิล, สตีเวน และ อูบิน ทั้งสี่คนได้ปล่อยมินิอัลบั้มก่อนเดบิวต์ชื่อ วิชั่น ในเดือนสิงหาคม ค.ศ. 2021 ก่อนที่จะเปิดตัวมินิอัลบั้มแรกชื่อ ยูธ ในเดือนถัดไป วงได้ออกมินิอัลบั้มชุดที่สองชื่อ "บีทวีนไลท์แอนด์ดาร์กเนส (Self n Ego)" และอัลบั้มเต็มชุดแรกชื่อ "ลูมินัสอินวันเดอร์แลนด์" ในปี ค.ศ. 2022
หอสมุดรัฐสภา
ในยุคแรกหอสมุดรวบรวมข้อมูลเอกสารส่วนใหญ่เป็นของรัฐสภา ต่อมาเมื่อเกิดเหตุการณ์เพลิงไหม้ในปี ค.ศ. 1814 ทำให้เอกสารถูกทำลายไป ในปี ค.ศ. 1815 รัฐสภาอเมริกันได้ซื้อห้องสมุดของโทมัส เจฟเฟอร์สัน อดีตประธานาธิบดี ซึ่งมีขนาดใหญ่เป็น 2 เท่าของหอสมุดรัฐสภาอเมริกัน และเปลี่ยนรูปแบบจากข้อมูลเฉพาะรัฐสภาเป็นห้องสมุดข้อมูล ค้นคว้า อ้างอิงทั่ว ๆ ไป
ในปี ค.ศ. 1897 ได้ปรับปรุงห้องสมุดและจัดระบบใหม่โดยได้ย้ายไปอยู่ตึกใหม่ที่อยู่ใกล้ ๆ กัน ในศตวรรษที่ 20 ให้บริการแก่ห้องสมุดต่าง ๆ ได้จัดห้องใหม่ให้เป็นสากล และได้มาตรฐานทั้งขอบเขตและเนื้อหา
คริกเกตทีมอังกฤษ
คริกเกตทีมอังกฤษ (England cricket team) เป็นตัวแทนของประเทศอังกฤษกับประเทศเวลส์ในการแข่งขันคริกเกตระหว่างประเทศ
จัตุรัสเทียนอันเหมิน
จัตุรัสเทียนอันเหมิน (天安门广场; พินอิน: Tiān'ānmén Guǎngchǎng; เวด-ไจลส์: Tʻien1-an1-mên2 Kuang3-chʻang3) เป็นจัตุรัสกลางเมืองที่ตั้งอยู่ใจกลางกรุงปักกิ่ง สาธารณรัฐประชาชนจีน ตั้งชื่อตามชื่อประตูเทียนอันเหมิน ที่ตั้งอยู่ทางทิศเหนือซึ่งเป็นเขตพระราชวังต้องห้าม จัตุรัสเทียนอันเหมินล้อมรอบไปด้วยสถาปัตยกรรมที่มีความสำคัญ ได้แก่ เสาธงชาติที่อยู่เหนือสุดของจัตุรัส อนุสาวรีย์วีรชนใจกลางจัตุรัส มหาศาลาประชาชนด้านทิศตะวันตกของจัตุรัส พิพิธภัณฑสถานแห่งชาติจีนทางฝั่งตะวันออก นอกจากนี้ทางด้านทิศใต้ยังมีอนุสรณ์สถานประธานเหมา และประตูเจิงหยางเหมิน (正阳门城楼) หรือเฉียนเหมิน
ตาม "มาตรการจัดการโฆษณากลางแจ้งของเทศบาลปักกิ่ง" มีการห้ามโฆษณากลางแจ้งในจัตุรัสเทียนอันเหมินและในระยะ 100 เมตรจากด้านตะวันออกและตะวันตกของจัตุรัส นอกจากนี้ รถโดยสารประจำทางที่ผ่านจัตุรัสเทียนอันเหมินก็ห้ามแสดงโฆษณาเช่นกัน ยกเว้นคำขวัญทางการเมืองที่สร้างขึ้นในช่วงเทศกาล
พื้นที่
จัตุรัสเทียนอันเหมินเป็นจัตุรัสที่มีขนาดใหญ่ที่สุดในโลก มีความยาวตั้งแต่ทิศเหนือจรดทิศใต้ 880 เมตร ทิศตะวันออกจรดทิศตะวันตก 500 เมตร พื้นที่ทั้งสิ้น 440,000 ตารางเมตร สามารถจุประชากรได้ถึง 1,000,000 คน
ประวัติศาสตร์
จัตุรัสเทียนอันเหมินได้รับการออกแบบและสร้างขึ้นในปี พ.ศ. และขยายให้ใหญ่ขึ้นเป็นสี่เท่าในปี พ.ศ. 2501 ในสมัยสาธารณรัฐประชาชนจีน
จตุรศรึงคีเทวสถาน
จตุรศรึงคีเทวสถาน (चतुर्श्रुंगी देवस्थान; Chaturaśruṅgī หรือ Chattushrungi) หรือ จตุรศริงคีเทวสถาน (चतुरश्रिंगी देवस्थान; Chattushringi) เป็นมนเทียรในเมืองปูเณ รัฐมหาราษฏระ ประเทศอินเดีย ตั้งอยู่บนเชิงเขาจตุรศริงคีบนถนนเสนาบดีบาปาต (Senapati Bapat Road) โดยชื่อ จตุรศริงคี แปลว่า เขาสี่ยอด
จัตุรัสเทียนอันเหมิน
ประวัติศาสตร์
ในช่วงทศวรรษแรกของสาธารณรัฐประชาชนจีน วันชาติแต่ละปี (วันที่ 1 ตุลาคม) จะมีการจัดการสวนสนามทางทหารขนาดใหญ่ที่จัตุรัสเทียนอันเหมิน โดยเลียนแบบการเฉลิมฉลองประจำปีของการปฏิวัติบอลเชวิคของสหภาพโซเวียต หลังหายนะของนโยบาย"การก้าวกระโดดไกลไปข้างหน้า" พรรคคอมมิวนิสต์จีนตัดสินใจลดค่าใช้จ่ายและจัดงานฉลองวันชาติประจำปีให้เล็กลง ยกเว้นจากงานเฉลิมฉลองขนาดใหญ่ที่มีการสวนสนามทางทหารทุกๆ 10 ปี อย่างไรก็ตาม ความโกลาหลของการปฏิวัติวัฒนธรรมเกือบทำให้เหตุการณ์ดังกล่าวไม่เกิดขึ้นในวันชาติประจำปี พ.ศ. 2512 ซึ่งเกิดขึ้น (การเฉลิมฉลองยังจัดขึ้นที่นั่นในปี พ.ศ. 2509 และ พ.ศ. 2513) 10 ปีต่อมา ในปี พ.ศ. 2522 พรรคคอมมิวนิสต์จีนได้ตัดสินใจอีกครั้งที่จะไม่จัดงานเฉลิมฉลองขนาดใหญ่ ซึ่งเป็นช่วงเวลาที่เติ้ง เสี่ยวผิงกำลังรวบรวมอำนาจ และจีนกำลังประสบกับปัญหาสงครามจีน-เวียดนามในช่วงต้นปี
ในปี พ.ศ. 2527 เมื่อสถานการณ์ดีขึ้นและมีเสถียรภาพมาก จีนได้จัดสวนสนามทางทหารเป็นครั้งแรกนับตั้งแต่ปี พ.ศ. 2502 ผลที่ตามมาจากการสังหารหมู่ที่จัตุรัสเทียนอันเหมินทำให้ไม่มีการสวนสนามทางทหารในเดือนตุลาคม พ.ศ. 2532 แต่สวนสนามถูกจัดขึ้นในปี พ.ศ. 2542 และ พ.ศ. 2552 ในวันครบรอบปีที่ 50 และ 60 ของการสถาปนาสาธารณรัฐประชาชนจีน ในวันที่ 3 กันยายน พ.ศ. 2558 มีการจัดการสวนสนามเพื่อฉลองครบรอบ 70 ปีของการสิ้นสุดสงครามโลกครั้งที่สอง
วันที่ 1 ตุลาคม พ.ศ. 2542 มีการจัดการสวนสนามทางทหารครบรอบ 50 ปีสาธารณรัฐประชาชนจีน ก่อนหน้านั้น กระเบื้องปูพื้นทั้งหมดในจัตุรัสเทียนอันเหมินถูกเปลี่ยนใหม่ และกระเบื้องปูพื้นเก่าที่ถูกแทนที่เป็นที่ต้องการอย่างมากของนักสะสม และกระเบื้องปูพื้นหนึ่งชิ้นขายในราคาหลายพันหยวน
ภูมิทัศน์
สถานที่สำคัญโดยรอบจัตุรัสเทียนอันเหมิน อาทิเช่น
ประตูเทียนอันเหมิน
เป็นประตูหน้าในเขตพระราชวังต้องห้าม สร้างขึ้นในปี พ.ศ. 1990 ในช่วงราชวงศ์หมิง เดิมมีชื่อว่า"เฉิงเทียนเหมิน" (承天门城楼)
ในปี พ.ศ. 2194 เกิดการสู้รบระหว่างกองกำลังกบฏของหลี่ จื้อเฉิง กับกองกำลังของราชวงศ์ชิงทำให้ประตูเฉิงเทียนเหมินได้รับความเสียหายอย่างหนัก
ต่อมาในรัชสมัยของสมเด็จพระจักรพรรดิชุ่นจื้อ แห่งราชวงศ์ชิง ทรงโปรดฯ ให้มีการบูรณะขึ้นใหม่ในปี พ.ศ. 2194 และยังทรงโปรดฯ ให้เปลี่ยนชื่อเป็น "เทียนอันเหมิน" คำว่า ‘เทียน’ แปลว่า ฟ้า ‘อัน’ แปลว่า ผาสุก สันติ ราบคาบ ‘เหมิน’ แปลว่า ประตู
เสาธงชาติ
เสาธงชาติในพิธีสถาปนาสาธารณรัฐประชาชนจีน มีความสูง 22.5 เมตร ทำด้วยท่อสี่ท่อที่มีเส้นผ่านศูนย์กลางต่างกันจาก Beijing Water Supply Company ด้านล่างหนาและด้านบนบางและมีรอยเชื่อมที่เห็นได้ชัดเจน เดิมทีเสาธงถูกกำหนดให้มีความสูงเท่ากับประตูเทียนอันเหมิน ซึ่งคำนวณไว้ที่ 35 เมตร แต่เนื่องจากเงื่อนไขจำกัดในขณะนั้น จึงไม่สามารถหาวัสดุที่เหมาะสมได้
อนุสาวรีย์วีรชน
เป็นเสาโอเบลิสก์สูง 10 ชั้นที่สร้างขึ้นเพื่อเป็นอนุสรณ์สถานแห่งชาติของจีนเพื่ออุทิศให้กับผู้พลีชีพในการต่อสู้เพื่อการปฏิวัติในช่วงศตวรรษที่ 19 และ 20 ตั้งอยู่ทางตอนใต้ของจัตุรัส หน้าอนุสรณ์สถานประธานเหมา สร้างขึ้นตามมติของการประชุมเต็มคณะครั้งแรกของการประชุมปรึกษาหารือทางการเมืองของประชาชนจีนซึ่งรับรองเมื่อวันที่ 30 พฤศจิกายน พ.ศ. 2492 โดยก่อสร้างตั้งแต่เดือนสิงหาคม พ.ศ. 2495 ถึงเดือนพฤษภาคม พ.ศ. 2501
อนุสาวรีย์มีความสูง 37.94 เมตร ครอบคลุมพื้นที่ 3,000 ตารางเมตร มีน้ำหนักมากกว่า 10,000 ตัน ทำจากหินอ่อนและหินแกรนิตประมาณ 17,000 ชิ้นจากชิงเต่า มณฑลซานตง รวมทั้งจากเขตฝางซานที่อยู่ใกล้เคียง
มหาศาลาประชาชน
เป็นอาคารที่ตั้งอยู่ทางด้านตะวันตกของจัตุรัส ถูกใช้เป็นอาคารทางนิติบัญญัติและใช้ในงานพิธีการต่างๆของรัฐบาลสาธารณรัฐประชาชนจีนและพรรคคอมมิวนิสต์จีน และยังเป็นที่สถานจัดประชุมใหญ่ประจำปีของสภาประชาชนแห่งชาติ ซึ่งเป็นสถาบันนิติบัญญัติของประเทศ และยังเป็นสถานที่จัดการประชุมปรึกษาการเมืองประชาชนจีน
เริ่มก่อสร้างเมื่อเดือนสิงหาคม พ.ศ. 2501 แล้วเสร็จในเดือนกันยายน พ.ศ. 2502 สร้างขึ้นเพื่อเฉลิมฉลองวาระครอบรอบ 10 ปีของการสถาปนาสาธารณรัฐประชาชนจีน สามารถจุคนได้ถึง 10,000 คน
มีพื้นที่ในอาคาร 171,801 ตารางเมตร ยาว 336 เมตร กว้าง 206.5 เมตร จุดที่สูงที่สุดมีความสูง 46.5 เมตร มีปริมาตรภายในกว่า 90,000 ลูกบาศ์กเมตร
พิพิธภัณฑสถานแห่งชาติจีน
เป็นอาคารที่ตั้งอยู่ทางทิศตะวันออกของจัตุรัส เริ่มก่อสร้างเมื่อเดือนสิงหาคม พ.ศ. 2501 แล้วเสร็จในเดือนกันยายน พ.ศ. 2502 สร้างขึ้นเพื่อเฉลิมฉลองวาระครอบรอบ 10 ปีของการสถาปนาสาธารณรัฐประชาชนจีน
ได้รับการปรับปรุงในปี พ.ศ. 2541 และเปิดใช้งานอีกครั้งในปี พ.ศ. 2546 ในชื่อ "พิพิธภัณฑ์แห่งชาติจีน" โดยการรวม 2 พิพิธภัณฑ์ที่แยกจากกันแต่อยู่ในอาคารเดียวกันตั้งแต่ปี พ.ศ. 2502 ได้แก่
ภารกิจของพิพิธภัณฑ์คือการให้ความรู้เกี่ยวกับศิลปะและประวัติศาสตร์ของจีน กำกับโดยกระทรวงวัฒนธรรมและการท่องเที่ยวแห่งสาธารณรัฐประชาชนจีน
อนุสรณ์สถานประธานเหมา
หรือที่รู้จักในชื่อ"สุสานของเหมาเจ๋อตง" เป็นสถานที่พำนักแห่งสุดท้ายของประธานเหมาเจ๋อตง บิดาผู้ก่อตั้งสาธารณรัฐประชาชนจีน และประธานพรรคคอมมิวนิสต์จีน ถูกสร้างขึ้นไม่นานหลังจากการถึงแก่อสัญกรรมของเหมาในวันที่ 9 กันยายน พ.ศ. 2519 พิธีวางศิลาฤกษ์มีขึ้นในวันที่ 24 พฤศจิกายน พ.ศ. 2519 และเสร็จสมบูรณ์ในวันที่ 24 พฤษภาคม พ.ศ. 2520
ร่างของประธานเหมาถูกเก็บรักษาไว้ในในโลงแก้วที่มีแสงสลัว ใจกลางอาคารอนุสรณ์สถาน ถูกอารักขาโดยกองทหารเกียรติยศ เปิดให้สาธารณชนเข้าชมทุกวันยกเว้นวันจันทร์
ประตูเจิงหยางเหมิน
เดิมชื่อว่า ลีเจิงเหมิน (丽正门城楼) มีความหมายว่า "ประตูใหญ่ที่สวยงาม" เป็นประตูในกำแพงเมืองโบราณของปักกิ่ง ตั้งอยู่ทางทิศใต้ของจัตุรัส และครั้งหนึ่งเคยป้องกันทางเข้าด้านใต้ก่อนเข้าสู่เมืองชั้นใน แม้ว่ากำแพงเมืองปักกิ่งส่วนใหญ่ถูกทำลายไปแล้ว แต่ประตูเจิงหยางเหมินยังคงเป็นสัญลักษณ์ทางภูมิศาสตร์ที่สำคัญของเมือง
เหตุการณ์
เหตุการณ์สำคัญทางประวัติศาสตร์หลายเหตุการณ์เกิดขึ้นที่นี่ เช่น การประท้วงระหว่างขบวนการ 4 พฤษภาคมในปี พ.ศ. 2462 การประกาศสถาปนาสาธารณรัฐประชาชนจีนโดยเหมาเจ๋อตงเมื่อวันที่ 1 ตุลาคม พ.ศ. 2492 การประท้วงที่จัตุรัสเทียนอันเหมินในปี พ.ศ. 2519 ภายหลังจากการเสียชีวิตของนายกรัฐมนตรี โจวเอินไหล และ การประท้วงที่จัตุรัสเทียนอันเหมินในปี พ.ศ. 2532 หลังการเสียชีวิตของ หูเย่าปัง เลขาธิการพรรคคอมมิวนิสต์จีนในขณะนั้น ผลที่ตามมาคือการปราบปรามของทหารและการเสียชีวิตของผู้ประท้วงที่เป็นพลเรือนหลายร้อยหรือหลายพันคน หนึ่งในภาพที่โด่งดังที่สุดจากเหตุการณ์นี้คือภาพชายคนหนึ่งยืนอยู่หน้าแนวรถถังที่กำลังเคลื่อนที่และไม่ยอมขยับ ซึ่งถูกจับได้บนถนนฉางอานใกล้กับจัตุรัส
เหตุการณ์สำคัญอื่นๆ ได้แก่ การสวนสนามทางทหารประจำปีในแต่ละปีครบรอบการสถาปนาสาธารณัฐประชาชนจีนในปี พ.ศ. 2492 จนถึง พ.ศ. 2502 การสวนสนามทางทหารในปี พ.ศ. 2527 เพื่อฉลองครบรอบ 35 ปีของสาธารณรัฐประชาชนจีน การสวนสนามทางทหารในวันครบรอบ 50 ปีของสาธารณรัฐประชาชนจีนในปี พ.ศ. 2542 เหตุการณ์เผาตัวเองที่จัตุรัสเทียนอันเหมินในปี พ.ศ. 2544 การสวนสนามทางทหารในวันครบรอบ 60 ปีของสาธารณรัฐประชาชนจีนในปี พ.ศ. 2552
การเข้าถึง
จัตุรัสเทียนอันเหมินตั้งอยู่ใจกลางกรุงปักกิ่ง สามารถเข้าถึงได้โดยระบบขนส่งสาธารณะ
โดยปกติแล้วจัตุรัสจะเปิดให้สาธารณชนเข้าชม ภายใต้รักษาความปลอดภัยอย่างเข้มงวด ก่อนเข้า ผู้เข้าชมและทรัพย์สินของพวกเขาจะถูกตรวจค้น ซึ่งเป็นธรรมเนียมปฏิบัติทั่วไปของสถานที่ท่องเที่ยวในจีนหลายแห่ง แม้ว่าจัตุรัสจะค่อนข้างผิดปกติตรงที่นักท่องเที่ยวในประเทศมักถูกตรวจสอบเอกสารระบุตัวตนและวัตถุประสงค์ของการเข้าชม เจ้าหน้าที่ตำรวจทั้งในและนอกเครื่องแบบจะเดินตรวจพื้นที่ มีถังดับเพลิงจำนวนมากวางอยู่ในพื้นที่เพื่อดับไฟหากผู้ประท้วงพยายามเผาตัวเอง
รัฐอิดัลโก
รัฐอิดัลโก (Hidalgo) เป็นรัฐของประเทศเม็กซิโก ช่วงกลางของประเทศ อยู่ติดกับรัฐซานลุยส์โปโตซีทางทิศเหนือ ติดกับรัฐเบรากรุซและรัฐปวยบลา ทางทิศตะวันออก ติดกับรัฐตลัซกาลาและรัฐเมฮิโกทางทิศใต้ และติดกับรัฐเกเรตาโรทางทิศตะวันตกเฉียงเหนือ เป็นหนึ่งในรัฐของเม็กซิโกที่มีประชากรพูดภาษาเม็กซิโกพื้นเมืองมาก รัฐครอบคลุมพื้นที่ 20,502 ตร.กม. และมีประชากร 2,345,514 คน (ข้อมูลปี 2005) ชื่อรัฐตั้งชื่อตามมิเกล อิดัลโก ผู้นำการนำอิสรภาพ เมืองหลวงของรัฐคือเมืองปาชูกา
เทศบาลตำบลบ้านเหล่า (จังหวัดเชียงราย)
เทศบาลตำบลบ้านเหล่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 12 กับบางส่วนของหมู่ที่ 4,6,11 ของตำบลทุ่งก่อ และพื้นที่ทั้งหมดของหมู่ที่ 4 ของตำบลดงมหาวัน ในอำเภอเวียงเชียงรุ้ง จังหวัดเชียงราย เดิมมีฐานะเป็นสุขาภิบาลบ้านเหล่าที่จัดตั้งขึ้นใน พ.ศ. 2528  แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,047 คน
พงศาวดาร
พงศาวดาร คือบันทึกเหตุการณ์เกี่ยวกับประเทศชาติหรือพระมหากษัตริย์ผู้เป็นประมุขของประเทศชาตินั้น ๆ
พงศาวดารในฐานะหลักฐานทางประวัติศาสตร์ ปัจจุบันมีการถกเถียงกันเรื่องความน่าจะเป็นหลักฐานทางประวัติศาสตร์ว่า เป็นหลักฐานชั้นรองหรือหลักฐานชั้นต้น เพราะมีการเขียนพงศาวดารหลายฉบับในลักษณะที่คล้ายกันแต่แตกต่างกันในเนื้อหาและรายละเอียด ประกอบกับการใช้ศักราชในพงศาวดารไม่สอดคล้องกัน กล่าวคือ บ้างใช้มหาศักราช บ้างใช้จุลศักราช และพงศาวดารมีการเขียนขึ้นภายหลังเหตุการณ์ เช่น พระราชพงศาวดารกรุงเก่า ฉบับหลวงประเสริฐอักษรนิติ์ ซึ่งเขียนขึ้นในรัชสมัยสมเด็จพระนารายณ์มหาราช แต่กล่าวถึงก่อนการสถาปนากรุงศรีอยุธยา เป็นต้น
ลิงคินพาร์กอันเดอร์กราวด์ 7.0
ลิงคินพาร์กอันเดอร์กราวด์ 7.0 (, เขียนเป็น LPUNDERGROUND7) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 5 ธันวาคม พ.ศ. 2550 โดยลิงคินพาร์กอันเดอร์กราวด์ และเป็นอัลบั้มบันทึกการแสดงสดแรก และเป็นผลงานอัลบั้มที่ 7 ที่ออกจำหน่ายโดยลิงคินพาร์กอันเดอร์กราวด์ อัลบั้มนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก
เนื้อหาในอัลบั้ม
ลิงคินพาร์กอันเดอร์กราวด์ 7.0 ระบุเป็นอัลบั้มบันทึกการแสดงสด โดยแทร็กทั้งหมดที่รวมอยู่ในอัลบั้มนี้เป็นเพลงในรูปแบบการแสดงสด และมีความยาวมากกว่า 25 นาที นั่นหมายถึงมีความยาวมากกว่าที่จะเป็นอีพี เพลงทั้งหมดได้บันทึกมาจากสถานที่ต่าง ๆ ในงานคอนเสิร์ตทัวร์พรอเจกต์เรโวลูชันของที่ 4 ของวง ในปกด้านหลังของอัลบั้มระบุไว้ว่ามาจากการคัดเลือกการแสดงสดที่ดีที่สุดจากพรอเจกต์เรโวลูชัน ปี พ.ศ. 2550
รายชื่อเพลง
ผลงานการแสดงสดนำมาจากงานคอนเสิร์ตทัวร์พรอเจกต์เรโวลูชัน ปี พ.ศ. 2550
จันทรา ชัยนาม
จันทรา ชัยนาม เคยเป็นนักเรียนทุน AFS จบการศึกษาจากคณะนิเทศศาสตร์ จุฬาลงกรณ์มหาวิทยาลัย เคยเป็นนักหนังสือพิมพ์ เขียนคอลัมน์สังคมใช้นามปากกาว่า "ขุนทอง" ให้กับหนังสือพิมพ์ประชาธิปไตย  และเป็นบรรณาธิการคนแรกของนิตยสารดิฉัน
ในปี พ.ศ. 2521 จันทรา ชัยนาม แสดงภาพยนตร์ไทย เรื่อง เทพธิดาบาร์ 21 รับบทเป็นโสเภณี กำกับโดย ยุทธนา มุกดาสนิท ร่วมแสดงโดย ไกรลาศ เกรียงไกร สุเชาว์ พงษ์วิไล สุดา ชื่นบาน และ วสันต์ อุตมะโยธิน เธอได้รับรางวัลนักแสดงนำหญิงยอดเยี่ยม รางวัลพระราชทานพระสุรัสวดี  จากผลงานแสดงเพียงเรื่องแรกและเรื่องเดียวนี้ เคยแสดงละครโทรทัศน์ทางช่อง 3  เรื่อง "บ้านสนธยา" กำกับโดย ภัทราวดี ศรีไตรรัตน์ แสดงร่วมกับ ธัญญรัตน์ โลหะนันท์ ชลิต เฟื่องอารมย์ และเรวัติ พุทธินันทน์
ต่อมา จันทรา ชัยนาม ได้หันมาเป็นนักจัดรายการเพลงสากลทางวิทยุ จนได้รับสัมปทานบริหารคลื่นวิทยุ คลื่น 107.0 MHz ทำรายการวิเคราะห์ข่าว ต่อมาได้ถูกเรียกคลื่นคืนเมื่อ พ.ศ. 2544 จึงได้ยุติบทบาทการจัดรายการวิทยุไป และหันไปศึกษาพระพุทธศาสนา บวชชี และสามเณรี
ปัจจุบันคุณจันทรา ชัยนาม กลับมาจัดรายการวิทยุอีกครั้ง คลื่น 106 MHz สถานีครอบครัวข่าว ทุกวันจันทร์ถึงศุกร์ เวลา 23.30 ถึง 00.50 น.
นะคีลทาวเวอร์
นะคีลทาวเวอร์ (Nakheel Tower; برج نخيل) เป็นโครงการตึกระฟ้าที่กำลังก่อสร้างในเมืองดูไบ สหรัฐอาหรับเอมิเรตส์ โดยจะเป็นส่วนหนึ่งในโครงการดูไบวอเตอร์ฟรอนต์ โดยคาดการว่าใน ค.ศ. 2026 ถ้าตึกนี้สร้างเสร็จจะมีความสูงที่สุดในโลก โดยมีความสูงกว่าอาเซอร์ไบจานทาวเวอร์ซึ่งสูง 1050 เมตร คาดการว่าใน ค.ศ. 2025 นะคีลทาวเวอร์มีความสูง 1,400 เมตร มีจำนวนชั้นทั้งหมด 280 ชั้น พ.ศ. 2004 นะคีลทาวเวอร์ได้ถูกเสนอในชื่อ "เดอะพินนาเคิล" และกำหนดการจะตั้งอยู่ที่เกาะต้นปาล์มจูเมราฮ์ แต่ได้ถูกย้ายมาตั้งอยู่ที่วอเตอร์ฟรอนต์แทน
มกราคม 2552 ในมีการประกาศว่าโครงการนี้ถูกระงับเนื่องจากปัญหาทางการเงิน อันเป็นผลมาจากการที่โครงการดูไบเวิลด์ มีหนี้ค้างชำระ รัฐบาลดูไบได้ประกาศยกเลิกการสร้างนะคีลทาวเวอร์ในธันวาคม 2552
การปลูกป่า
การปลูกป่า การจัดตั้งการเติบโตของป่าในพื้นที่ที่มีทั้งป่า หรือขาดไปโดยธรรมชาติ ในกรณีแรก กระบวนการนี้เรียกว่าการฟื้นฟูสภาพป่า ในขณะที่กรณีที่สอง เรียกว่าการทำให้เป็นป่า
จดหมายเหตุ
จดหมายเหตุ (archive) หมายถึง รายงานหรือบันทึกเหตุการณ์ต่าง ๆ ที่เกิดขึ้น ผู้บันทึกอาจเป็นส่วนราชการ รัฐวิสาหกิจ หรือบุคคลทั่วไปก็ได้ เพื่อบันทึกไว้สำหรับใช้อ้างอิงในอนาคต สถานที่เก็บและให้บริการเอกสารจดหมายเหตุเรียกว่าหอจดหมายเหตุ
ตั้งแต่อดีต พระมหากษัตริย์ไทยโปรดเกล้าฯ ให้มีธรรมเนียมการจดบันทึกเหตุการณ์สำคัญของบ้านเมือง วิถีชีวิต ความเป็นอยู่ รวมถึงปรากฏการณ์ธรรมชาติที่เกิดขึ้น โดยผู้มีหน้าที่จดบันทึกดังกล่าวเรียกว่าอาลักษณ์ จดหมายเหตุนี้จะถูกเก็บรักษาไว้อย่างดีในหอจดหมายเหตุหรือหอหลวง เพื่อให้เป็นประโยชน์ทางการศึกษาต่อคนรุ่นหลัง จดหมายเหตุในราชวงศ์นี้ บางทีก็เรียกพงศาวดาร เช่น พระราชพงศาวดารกรุงเก่า และพระราชพงศาวดารเหนือ ในพระบาทสมเด็จพระพุทธยอดฟ้าจุฬาโลกมหาราช พระราชพงศาวดาร ฉบับพระราชหัตถเลขาในพระบาทสมเด็จพระจอมเกล้าเจ้าอยู่หัว พระราชพงศาวดารกรุงรัตนโกสินทร์ ในพระบาทสมเด็จพระจุลจอมเกล้าเจ้าอยู่หัว จดหมายเหตุที่บันทึกโดยบุคคลในอดีตก็มีความสำคัญไม่น้อย มีทั้งการบันทึกเหตุการณ์ทั่วไป การบันทึกเรื่องราวของตนเองอย่างลักษณะอนุทิน ฯลฯ บางฉบับมีคุณค่าต่อการศึกษาประวัติศาสตร์อย่างมาก เช่น จดหมายเหตุบางกอกของแดน บีช บรัดเลย์ จดหมายเหตุลาลูแบร์ของซีมง เดอ ลา ลูแบร์ จดหมายเหตุเสด็จประพาสยุโรป ร.ศ.116 ของพระยาศรีสหเทพ (เส็ง วิริยศิริ) จดหมายเหตุความทรงจำของกรมหลวงนรินทรเทวี จดหมายเหตุจีนว่าด้วยกรุงสยาม เป็นต้น
จดหมายเหตุในอดีตพบว่ามีการบันทึก โดยการเขียน การพิมพ์ ลงบนวัสดุต่างๆตามยุคสมัย เช่น แผ่นหิน ใบลาน กระดาษ เป็นต้น
แอนด์ดิดโดสฟีทอินแอนเชียนท์ไทม์
"แอนด์ดิดโดสฟีทอินแอนเชียนไทม์" (And did those feet in ancient time) เป็นบทกลอนโดยวิลเลียม เบลค จากส่วนนำ (preface) ของมหากาพย์ มิลทัน: อะพอเอิมอินทูว์บุคส์ หนึ่งในผลงานรวบรวมงานเขียนของเบลคในชุดหนังสือพระเยซู บนหน้าปกระบุปี 1804 ซึ่งน่าจะเป็นวันเริ่มลงเพลท ในขณะที่ตัวบทกวีตีพิมพ์จริงในราวปี 1808 ในปัจจุบันบทกวีนี้เป็นที่รู้จักดีในฐานะเพลงสวด (hymn) ชื่อ "เจรูซาเลม" (Jerusalem) ซึ่งทำนองประพันธ์โดยเซอร์ ฮิวเบิร์ท พารีในปี 1916 และเป็นที่รู้จักในฐานะเพลงชาติอย่างไม่เป็นทางการของประเทศอังกฤษ
เป็นที่ชัดเจนว่าบทกลอนนั้นได้รับแรงบันดาลใจจากเรื่องเล่าขานว่าครั้งหนึ่งพระเยซูขณะทรงพระเยาว์ได้เดินทางกับจอเซฟแห่งอาริเมเธีย พ่อค้าดีบุก มายังสถานที่ที่ซึ่งปัจจุบันคือประเทศอังกฤษ และได้เดินทางไปยังกลาสเทินบรีระหว่างช่วงปีที่หายไปจากประวัติของพระองค์ นักวิชาการส่วนใหญ่ปฏิเสธเรื่องราวส่วนนี้ว่าเคยเกิดขึ้นจริงในประวัติศาสตร์ นักวิชาการด้านคติพื้นถิ่นและตำนานชาวอังกฤษ เอ. ดับเบิลยู. สมิธ (A. W. Smith) ระบุว่า "มีเหตุผลน้อยมากที่จะเชื่อว่าธรรมเนียมมุขปาฐะเกี่ยวกับการเดินทางมายังดินแดนอังกฤษของพระเยซูมีปรากฏมาก่อนต้นศตวรรษที่ยี่สิบ" ธีมของบทกวีนั้นเขื่อมโยงกับหนังสือวิวรณ์ (วิวรณ์ 3:12 และ 21:2) ซึ่งบอกเล่าเรื่องราวของการเสด็จกลับมาอีกครั้ง ที่ซึ่งพระเยซูทรงสร้างเยรูซาเลมใหม่ คริสตจักรต่าง ๆ โดยเฉพาะคริสตจักรอังกฤษใช้คำว่าเยรูซาเลม เป็นอุปลักษณ์ถึงสวรรค์ สถานที่แห่งความรักและสันติภาพสากล มาโดยตลอด
การแปลความบทกวีรูปแบบที่พบมากที่สุดเชื่อว่าเบลกต้องการจะสื่อว่าการเสด็จของพระเยซูกลับมาอีกครั้งจะทรงสร้างสวรรค์ขึ้นในดินแดนอังกฤษเพื่อให้แย้งกับ "กังหันมืดมนอันชั่วร้าย" (dark Satanic Mills) อันเป็นอุปลักษณ์แทนการปฏิวัติอุตสาหกรรมและการทำลายธรรมชาติที่เกิดขึ้นตามมา ลักษณะของการดำเนินบทกลอนของเบลคมีไปในแนวการถามคำถามสี่คำถามมากกว่าที่จะยืนยันการเสด็จของพระเยซูมาดินแดงอังกฤษในอดีต บทกลอนจึงมีลักษณะเหมือนถามส่าจะมีการเสด็จเยือนของพระองค์ที่ซึ่งจะมีสวรรค์บังเกิดขึ้นในอังกฤษหรือไม่ ส่วนบท (verse) ที่สองของกลอนมีการตีความทั่วไปว่าเป็นการเรียกขานให้เกิดสังคมในอุดมคติขึ้นในอังกฤษ ไม่ว่าจะมีการเสด็จมาของพระองค์หรือไม่
เนื้อความ
บทกลอนฉบับดั้งเดิมปรากฏใน Milton, a Poem ของเบลค ตามหลังท่อนที่เริ่มด้วย "The Stolen and Perverted Writings of Homer & Ovid: of Plato & Cicero, which all Men ought to contemn: ..."
Blake's poem "And did those feet in ancient time, Walk upon Englands mountains green: And was the holy Lamb of God, On Englands pleasant pastures seen!
And did the Countenance Divine, Shine forth upon our clouded hills? And was Jerusalem builded here, Among these dark Satanic Mills?
Bring me my Bow of burning gold: Bring me my Arrows of desire: Bring me my Spear: O clouds unfold: Bring me my Chariot of fire!
I will not cease from Mental Fight, Nor shall my Sword sleep in my hand: Till we have built Jerusalem, In Englands green & pleasant Land."
ใต้บทกลอนนี้ เบลคได้ระบุบทหนึ่งจากพระคัมภีร์ว่า: ""Would to God that all the Lords people were Prophets" Numbers XI. Ch 29.v"
ในฐานะเพลงชาติ
หลังได้ทรงฟังฉบับออร์เคสตราของเพลงนี้เป็นครั้งแรก กษัตริย์จอร์จที่ห้าได้ตรัสว่าทรงโปรด "เจรูซาเลม" มากกว่าเพลงชาติอังกฤษ "กอดเซฟเดอะคิง" เพลง "เจรูซาเลม" ถือกะนว่าเป็นเพลงชาตินิยมที่นิยมที่สุดในอังกฤษ เดอะนิวยอร์กไทมส์ ระบุว่า "เพลงนี้กลายเป็นเพลงชาติทดแทนอย่างรวดเร็ว" รวมถึงเคยมีการเรียกร้องแก่รัฐบาลให้นำเพลงนี้ขึ้นใช้เป็นเพลงชาติอังกฤษแทน เรื่องจากประเทศอังกฤษไม่มีเพลงชาติอย่างเป็นทางการ และเลือกใช้เพลงชาติของบริเตน "กอดเซฟเดอะควีน" แทนในบางโอกาสเช่นการแข่งขันกีฬาฟุตบอล โดยที่เพลงนี้ก็ไม่เป็นเพลงชาติทางการเช่นกัน ในขณะที่บางกีฬาเช่นรักบี้และอย่างเป็นทางการในคริกเก็ตเลือกใช้ "เจรูซาเลม" เป็นเพลงชาติ
กฎหมายเกาหลีใต้
กฎหมายเกาหลีใต้  เป็นกฎหมายของประเทศเกาหลีใต้ ซึ่งใช้ระบบซีวิลลอว์
ระบบศาล
ระบบศาลของประเทศเกาหลีใต้ประกอบด้วยศาลฎีกาแห่งประเทศเกาหลีใต้ ศาลรัฐธรรมนูญแห่งประเทศเกาหลีใต้ ศาลสูง 6 ศาล ศาลแขวง 13 ศาล และศาลชำนัญพิเศษอีกเป็นจำนวนมาก อาทิ ศาลครอบครัว และศาลปกครอง เป็นต้น นอกจากนี้อาจมีการจัดตั้งศาลในสังกัดของศาลแขวง (Branches of District Courts) และศาลมโนสาเร่ การจัดระบบแลเขตอำนาจศาลของศาลแห่งประเทศเกาหลีใต้เป็นไป หมวด 5 และหมวด 6 ของรัฐธรรมนูญแห่งสาธารณรัฐเกาหลี ในระบบบศาลของประเทศเกาหลีใต้ไม่มีระบบการพิจารณาข้อเท็จจริงโดยลูกขุน (juries) ดังนั้นผู้พิพากษาจึงเป็นผู้พิจารณาทั้งปัญหาข้อเท็จจริง (question of fact) และปัญหาข้อกฎมาย (questions of law)
ศาลมโนสาเร่
ศาลมโนสาเราจะมีอำนาจพิจารณาคดีเฉพาะคดีที่มีเขตอำนาจศาลดั้งเดิม (original jurisdiction) เหนือคดีมโนสาเร่เท่านั้น เช่น คดีที่ใช้สิทธิเรียกร้องที่มีทุนทรัพย์ไม่เกิน 20 ล้านวอน หรือการพิจารณาคดีลหุโทษซึ่งมีอัตราโทษจำคุกอย่างสูงไม่เกิน 30 วัน หรือปรับไม่เกิน 200.000 วอน ในปัจจุบันมีศาลมโนสาเร่ทั้งหมด 103 ศาลในประเทศเกาหลีใต้
ศาลแขวง
ปัจจุบันประเทศเกาหลีใต้มีศาลแขวงทั้งหมด 13 ศาล ศาลแขวงจะมีเขตอำนาจศาลดั้งเดิมเหนือคดีแพ่งและคดีอาญาเกือบทั้งหมด นอกจากนี้ศาลแขวงแผนกคดีอุทธรณ์ยังมีอำนาจพิจารณาคดีอุทธรณ์ที่มาจากการอุทธรณ์คำพิพากษาของศาลแขวงที่ผู้พิพากษาท่านเดียวมีอำนาจพิจารณาคดี (single District Court) หรือศาลในสังกัดของศาลแขวง ซึ่งโดยส่วนใหญ่ในศาลแขวงผู้พิพากษาท่านเดียวจะเป็นผู้พิจารณาคดีและพิพากษา แม้ว่าในคดีสำคัญหรือคดีร้ายแรงแล้ว องค์คณะของผู้พิพากษาที่พิจารณาและพิพากษาคดีจะต้องประกอบด้วยผู้พิพากษา 3 ท่าน ก็ตาม สำหรับองค์คณะของผู้พิพากษาในศาลแขวงแผนกคดีอุทธรณ์ประกอบด้วยผู้พิพากษาศาลแขวง 3 ท่านด้วยกัน
ศาลในสังกัดของศาลแขวง (Branch Courts)
ศาลในสังกัดของศาลแขวงได้จัดตั้งและถือว่าเป็นส่วนหนึ่งของศาลแขวง หน้าที่ของศาลในสังกัดของศาลแขวงนั้นมีมากกว่าศาลแขวง ทว่าศาลในสังกัดของศาลแขวงไม่มีอำนาจพิจารณาคดีอุทธรณ์ ปัจจุบันมีศาลในสังกัดของแขวงทั้งหมด 40 ศาลในประเทศเกาหลีใต้
ศาลสูง (High Courts)
ศาลสูงของประเทศเกาหลีใต้ในปัจจุบันมีทั้งหมด 6 ศาล ศาลสูงของประเทศเกาหลีใต้มีเขตอำนาจในการพิจารณาคดีอุทธรณ์คำพิพากษาของศาลแขวงที่ผู้พิพากษา 3 ท่านนั่งพิจารณาคดีและทำคำพิพากษา หรือศาลครอบครัว หรือคำวินิจฉัยของศาลปกครอง และ คดีแพ่งที่ได้พิจารณาก่อนหน้าศาลแขวง และเป็นคดีที่ผู้พิพากษาท่านเดียวมีอำนาจพิจารณาและทำคำพิพากษา แต่ต้องมีทุนทรัพย์เกิน 50,000 วอนขึ้นไป สำหรับองค์ณะการพิจารณาคดีในศาลสูงจะประกอบด้วยผู้พิพากษาศาลสูง 3 ท่าน ศาลสูงตั้งอยู่ที่กรุง โซล (Seoul) ปูซาน (Busan) แทกู (Daegu) แทจอน (Daejon) กวางจู (Gwangju) นอกจากนี้ศาลสูงแห่งเมืองกวางจูยังได้จัดตั้งแผนกศาลสูงแห่งเมืองกวางจูในศาลแขวงประจำจังหวัดเชจู (Jeju) เป็นพิเศษอีกด้วย
ผู้พิพากษา
ผู้พิพากษาในประเทศเกาหลีไต้ได้รับการเสนอชื่อโดยประธานศาลฎีกาแห่งสาธารณรัฐเกาหลี (the Chief Justice of the Republic of Korea) และได้รับการรับรองโดยสภาศาลฎีกา (the Supreme Court Justices Council) ซึ่งประกอบด้วยผู้พิพากษาศาลฎีกา ผู้พิพากษาในประเทศเกหลีใต้ดำรงตำแหน่งเป็นเวลา 10 ปี และผู้พิพากษาที่พ้นจากตำแหน่งอาจได้รับการแต่งตั้งให้กลับมาเป็นผู้พิพากษาอีกครั้งหนึ่งก็ได้ รัฐธรรมนูญแห่งประเทศเกาหลีใต้ได้รับรองว่าการถอดถอนผู้พิพากษาจะกระทำมิได้เว้นแต่กระทำโดยกระบวนการถอดถอน (impeachment) การกระทำความผิดอาญา และถูกพิพากษาให้จำคุก หรือหากมีความผิดปกติร้ายแรงแก่กายหรือจิตใจ กระบวนการสรรหาและเงื่อนไขดังกล่าวไม่ใช้แก่ผู้พิพากษาศาลฎีกา (Supreme Court of South Korea) หรือตุลาการศาลรัฐธรรมนูญ (Constitutional Court of South Korea) ซึ่งศาลดังกล่าวมีกระบวนการสรรหาผู้พิพากษาหรือตุลาการของตนโดยเฉพาะ
สิทธิที่รัฐธรรมนูญรับรอง
พลเมืองชาวเกาหลีใต้ได้รับการประกันสิทธิต่าง ๆ เป็นจำนวนมากในหมวด 2 แห่งรัฐธรรมนูญ ซึ่งสิทธิดังกล่าว เช่น นอกจากสิทธิที่ได้รับรองในรัฐธรรมนูญแล้ว พลเมืองชาวเกาหลีใต้อยังมีหน้าที่ที่จะเสียภาษี และหน้าที่ในการเข้ารับราชการทหาร และในมาตรา 37 (2) แห่งรัฐธรรมนูญได้บัญญัติว่า “สิทธิและเสรีภาพของบุคคลจะถูกจำกัดได้โดยบทบัญญัติแห่งกฎหมาย และต้องเป็นไปเพื่อความจำเป็นแก่ความมั่งคงของประเทศ ธำรงไว้ซึ่งกฎหมายหรือระเบียบแห่งรัฐ หรือสวัสดิการมหาชน [1] การจำกัดสิทธิประการหนึ่งของประเทศเกาหลีใต้ได้รับการบัญญัติไว้ในรัฐบัญญัติความมั่นคงแห่งชาติ (National Security Act) ซึ่งจำกัดสิทธิที่เป็นการต่อต้านการกระทำของรัฐบาล (anti-government activities) กล่าวคือ รัฐบัญญัติดังกล่าวได้บัญญัติให้การกระทำที่เป็นการส่งเสริมแนวความคิดต่อต้านรัฐบาล (โดยเฉพาอย่างยิ่งลัทธิคอมมิวนิสต์) หรือการเข้าร่วมองค์กรที่ต่อต้านรัฐบาล เป็นการกระทำที่เป็นความผิดอาญา[2]
กฎหมายอาญา
กฎหมายอาญาของประเทศเกาหลีใต้ส่วนใหญ่แล้วได้รับการบัญญัติไว้ในประมวลกฎหมายอาญาที่ได้ประกาศใช้ตั้งแต่ พ.ศ. 2496 และได้มีการแก้ไขเพิ่มเติมเล็กน้อย นอกจากประมวลกฎหมายอาญาแห่งประเทศเกาหลีใต้แล้ว การกระทำที่มีลักษณะเป็นความผิดอาญานั้นอาจเป็นความผิดตามรัฐบัญญัติซึ่งตราขึ้นเป็นพิเศษนอกเหนือจากที่ได้บัญญัติไว้ในประมวลกฎหมายอาญาก็ได้ หรืออาจเป็นรัฐบัญญัติที่มีผลเป็นการเปลี่ยนแปลงโทษทางอาญาที่ปรากฏในประมวลกฎหมายอาญาก็ได้ และในกรณีที่บทบัญญัติตามประมวลกฎหมายอาญาขัดหรือแย้งกับรัฐบัญญัติเช่นว่านั้น โดยหลักแล้วการใช้กฎหมายดังกล่าวให้เป็นไปตามรัฐบัญญัติพิเศษ [3]
กฎหมายระหว่างประเทศและสนธิสัญญา
สนธิสัญญาที่สาธารณรัฐเกาหลีได้ให้สัตยาบันมีผลเช่นเดียวกับกฎหมายภายในประเทศตามที่รับรองไว้ในรัฐธรรมนูญ มาตรา 6 รัฐธรรมนูญได้ให้อำนาจแก่ประธานาธิบดีในการทำสนธิสัญญา ขณะที่สภานิติบัญญัติแห่งชาติมีสิทธิที่จะให้ความยินยอมต่อสนธิสัญญาดังกล่าวที่ประธานาธิบดีได้ทำขึ้น ปัจจุบันประเทศเกาหลีใต้เป็นภาคีและเป็นสมาชิกของความตกลงระหว่างประเทศ และองค์การระหว่างประเทศเป็นจำนวนมาก
แซนตามอนิกา (รัฐแคลิฟอร์เนีย)
แซนตามอนิกา (Santa Monica) เป็นเมืองที่ตั้งอยู่ทางตะวันตกของลอสแอนเจลิสเคาน์ตี รัฐแคลิฟอร์เนีย ประเทศสหรัฐอเมริกา ตั้งอยู่ติดกับอ่าวแซนตามอนิกา มีเมืองล้อมรอบ 3 ด้าน ได้แก่ ลอสแอนเจลิส - แปซิฟิกพาลิเสดส์ทางทิศตะวันออกตกเฉียงเหนือ เมืองเบรนท์วูด ทางทิศเหนือ เวสต์ลอสแอนเจลิสทางทิศตะวันออกเฉียงเหนือ มาร์วิสตาทางทิศตะวันออก และเวนิสติดทางทิศตะวันออกเฉียงใต้ และมีทะเลล้อมรอบ 1 ด้าน คือมหาสมุทรแปซิฟิกติดทางทิศตะวันตก
สำนักสำรวจสำมะโนประชากรสหรัฐอเมริกา ประมาณการประชากรของแซนตามอนิกาเมื่อปี ค.ศ. 2006 อยู่ที่ 88,050 คน และในปี ค.ศ. 2007 มี 91,124 คน ที่มาของชื่อเมืองนี้มาจากนักบุญมอนิกาแห่งฮิปโป (Saint Monica of Hippo) เนื่องจากเป็นพื้นที่ที่มีชาวสเปนเข้ามาเป็นครั้งแรก และในบางครั้งมักเรียกเมืองแซนตามอนิกาและเมืองเวนิสที่อยู่ติดกันรวมว่า ด็อกทาวน์ (Dogtown)
วัดราษฎร์ศรัทธาราม (จังหวัดนครปฐม)
วัดราษฎร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดจินดา อำเภอสามพราน จังหวัดนครปฐม
วัดราษฎร์ศรัทธารามสร้างขึ้นเมื่อ พ.ศ. 2441 ในแผ่นดินรัชกาลพระบาทสมเด็จพระจุลจอมเกล้าเจ้าอยู่หัว แต่เดิมชาวบ้านมักเรียกกันว่า วัดตาปลั่ง หรือ วัดคลองตาปลั่ง เดิมมีอุโบสถหลังเก่าสร้างด้วยไม้ ต่อมาถูกไฟไหม้เสียหายทั้งหมด วัดราษฎร์ศรัทธารามได้ประกาศตั้งวัดเมื่อวันที่ 17 มิถุนายน พ.ศ. 2441 ได้รับพระราชทานวิสุงคามสีมา เมื่อวันที่ 17 มิถุนายน พ.ศ. 2541 ได้รับพระราชทานวิสุงคามสีมาครั้งหลัง เมื่อวันที่ 13 กรกฎาคม พ.ศ. 2563
วัดนี้เน้นการปฏิบัติธรรมและมีสิ่งศักดิ์สิทธิ์ประจำวัด ซึ่งคือ หลวงพ่อเพชรศรีวิชัย ปัจจุบันมีพระครูเกษมจริยาภิรมย์ (สนอง กนฺตวีโร) ดำรงตำแหน่งเจ้าอาวาส
อันดอร์ราลาเวยา
อันดอร์ราลาเวยา (Andorra la Vella) เป็นเมืองหลวงของประเทศอันดอร์ราซึ่งตั้งอยู่บนเทือกเขาพิเรนีสระหว่างประเทศฝรั่งเศสกับประเทศสเปน อุตสาหกรรมหลักของเมืองคือด้านการท่องเที่ยว ถึงแม้ว่าประเทศจะมีรายได้นำเข้าจากการเป็นแหล่งหลบภาษี นอกจากนั้นยังมีสินค้าพื้นเมืองอย่างเฟอร์นิเจอร์และบรั่นดี
ประชากร
อันดอร์ราลาเวยามีประชากรตามการสำรวจในปี ค.ศ.2009 จำนวน 23,380คน โดยจำแนกเป็น ชาวสเปน 43% ชาวอันดอร์รา 33% ชาวโปรตุเกส 11%ชาวฝรั่งเศส 7% และกลุ่มอื่นๆ
วงศ์ปลาแซลมอน
วงศ์ปลาแซลมอน (Salmonidae) เป็นวงศ์ของปลาที่มีก้านครีบ ในปัจจุบัน สายพันธุ์ปลาที่อยู่ในวงศ์นี้มีเพียงแค่ ปลาแซลมอน, ปลาเทราต์, ปลาชาร์, ปลาขาวน้ำจืด และ ปลาเกรย์ลิง โดยปกติปลาในวงศ์นี้จะวางไข่ในน้ำจืด แต่ก็มีหลายกรณี ที่พวกมันใช้ชีวิตส่วนใหญ่อยู่ในทะเลและหวนกลับมาวางไข่ในน้ำจืด ซึ่งทำให้ปลาในวงศ์นี้ถูกจัดอยู่ในประเภทปลาน้ำกร่อย ปลาในวงศ์นี้หาอาหารโดยการล่าสัตว์พวกกุ้งกั้งปู, แมลง และปลาขนาดเล็ก แม้ว่าสายพันธุ์ที่เล็กที่สุดของปลาในวงศ์นี้จะมีความยาวเพียง 13 เซนติเมตรเมื่อโตเต็มที่ก็ตามที แต่ก็มีสายพันธุ์ที่สามารถมีความยาวได้ถึง 2 เมตรเมื่อโตเต็มที่
การจำแนกสายพันธุ์
อันดับปลาแซลมอน
เจาะเวลาหาอดีต ภาค 2
เจาะเวลาหาอดีต ภาค 2 (Back to the Future Part II) เป็นภาพยนตร์ในปี 1989 เป็นภาคต่อของภาพยนตร์เรื่อง เจาะเวลาหาอดีต ที่ออกฉายในปี 1985 กำกับโดย โรเบิร์ต เซเม็กคิส และเขียนบทโดยเซเม็กคิสและบ็อบ เกล สำหรับภาค 2 และ ภาค 3 หรือ เจาะเวลาหาอดีต ภาค 3 นั้นถ่ายทำต่อเนื่องกัน และออกฉายหลังจากนั้นอีก 6 เดือนต่อมา
ภาค 2 เป็นเรื่องราวการผจญภัยของ มาร์ตี้ แม็กฟลาย และ ด็อก เอ็มเม็ตต์ บราวน์ ที่พวกเขาใช้ไทม์แมชชีน ยานเดอลอรีน ที่สามารถบินได้แล้ว และไม่จำเป็นต้องใช้พลังงานจากพลูโตเนียม ข้ามเวลาไปในปี 2015 และปี 1985 อีกมิติเวลาหนึ่งและปี 1955 ภาค 2 จบด้วยเรื่องราวที่น่าตื่นเต้น ที่ปัญหาทุกอย่างจะจบในภาค 3
สโมสรฟุตบอลกองเรือรบ
สโมสรฟุตบอลกองเรือรบ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดชลบุรี ปัจจุบันเล่นในไทยลีก 3 โซนภาคตะวันออก